laion/Wikipedia-Exotic huggingface dataset:
אראה אותך בחלומותיי

אראה אותך בחלומותיי (באנגלית: I'll See You in My Dreams) הוא סרט דרמה קומית רומנטית אמריקאי משנת 2015 בכתיבה ובימוי של ברט האלי (אנ'), עם בליית' דאנר וסם אליוט בתפקידים הראשיים. העלילה עוסקת בבדידות וזקנה. הסרט הוקרן לראשונה בפסטיבל הסרטים סאנדנס ב-27 במאי 2015. בליית' דאנר הייתה מועמדת לפרס סטלייט לשחקנית הטובה ביותר. השיר "אראה אותך בחלומותיי, היה מועמד לפרס המוזיקה במדיה של הוליווד, השיר הטוב ביותר -סרט עלילתי. קרול פטרסון (בליית' דאנר) היא אלמנה שגרה בעיירת חוף בקליפורניה ביחד עם הכלב "הייזל". בעלה נהרג בהתרסקות מטוס לפני 20 שנה כשבתם הייתה בת 8 והיא גדלה אותה כאם יחידנית ועבדה כמורה. את זמנה החפשי היא מבלה עם שלושת חברותיה - ג'ורג'ינה (ג'ון סקוויב), סאלי (ריאה פרלמן) ורונה (מארי קיי פלייס) שגרות בדיור מוגן קרוב. הן מפטפטות, מרכלות, משחקות קלפים וגולף, מעשנות מריחואנה ומתמסטלות ומשכנעות את קרול להשתתף בתחרות "דייט מהיר" במקום, שמסתיימת ללא תוצאות. קרול נאלצת להרדים את הכלב הזקן ונשארת שוב לבד. בתה קת'רין (מולין אוקרמן) גרה בניו יורק. הקשר היחיד שיש לה הוא עם בחור צעיר בשם לויד (מרטין סטאר) שמתחזק את בריכת השחייה שלה. היא מספרת לו שהייתה פעם זמרת והוא מזמין אותה למועדון קריוקי והיא שרה יפה את "Cry me a river" לתשואות הקהל. בבית שר לה לויד שיר שחיבר בשם "I'll See You in My Dreams" (מכאן שם הסרט). ביל (סם אליוט) הוא אחד הדיירים בכפר הפנסיונרים ששם עיניו על קרול. הוא גבר שרמנטי ואדיב שסיגר לא דולק קבוע בפיו. הוא גרוש שהשקיע את רוב כספי הפנסיה שלו לקניית יכטה. הוא לוקח אותה לשיט, הם מתקרבים זה לזו ואף מקיימים יחסים פעם אחת. קת'רין מגיעה לביקור ושמחה על בן הזוג החדש של אימה אך שמחה זו נקטעת כשביל נפטר לפתע. כעת קרול שוב בודדה והיא מאמצת כלב מבוגר. "אראה אותך בחלומותיי", במסד הנתונים הקולנועיים IMDb (באנגלית) "אראה אותך בחלומותיי", באתר AllMovie (באנגלית) "אראה אותך בחלומותיי", באתר Rotten Tomatoes (באנגלית) "אראה אותך בחלומותיי", באתר Box Office Mojo (באנגלית) "אראה אותך בחלומותיי", באתר Metacritic (באנגלית) "אראה אותך בחלומותיי", במסד הנתונים הקולנועיים KinoPoisk (ברוסית) קדימון, באתר יוטיוב בליית' דאנד שרה קריוקי, באתר יוטיוב השיר "אראה אותך בחלומותיי, באתר יוטיוב
עלי באקרי כני

עלי באקרי כני (בפרסית: علی باقری کنی; נולד באוקטובר 1967) הוא דיפלומט איראני שכיהן כשר החוץ בפועל של איראן ממאי עד אוגוסט 2024. כיהן כסגנו של חוסיין אמיר עבדאללהיאן מספטמבר 2021. באקרי כני למד כלכלה באוניברסיטת האימאם סאדק, ושימש כמנכ"ל מרכז וצפון אירופה במשרד החוץ של איראן. הוא כיהן כסגן מזכיר המועצה העליונה לביטחון לאומי מ-2007 עד 2013, וכיום משמש כיועץ במועצה. בבחירות לנשיאות איראן 2013 היה יושב ראש הקמפיין של מזכיר המועצה סעיד ג'לילי, שהפסיד לבסוף לחסן רוחאני. הוא בנו של מוחמד-באקר באקרי (אנ'), חבר לשעבר במועצת המומחים האיראנית, וכן אחיינו של מוחמד-רזא מהדווי כני, שהיה ראש המועצה. אחיו מסבח אל-האדי נשוי לבתו של המנהיג העליון של איראן עלי ח'אמנאי. באקרי כני הוא דיפלומט מאז 1990. הוא היה ראש צוות המשא ומתן של איראן בשיחות על חידוש הסכם המעצמות על תוכנית הגרעין האיראנית ב-2022 ובדיונים על עסקת עסקת חילופי האסירים עם ארצות הברית ב-2023. עם השבעתה של ממשלת אבראהים ראיסי מונה באקרי כני לסגן שר החוץ לעניינים פוליטיים. מ־20 במאי 2024 עד 21 באוגוסט 2024 שימש באקרי כני כממלא מקום שר החוץ עקב מותו של חוסיין אמיר עבדאללהיאן בהתרסקות מסוק נשיא איראן. מדיה וקבצים בנושא עלי באקרי כני בוויקישיתוף גילי כהן ועמיחי שטיין, שיחות הגרעין בין איראן למעצמות יתחדשו מחר, באתר כאן – תאגיד השידור הישראלי, 3 באוגוסט 2022 ארה"ב ואיראן סיכמו על שחרור אסירים; וושינגטון תפשיר גם 6 מיליארד דולר, באתר וואלה, 10 באוגוסט 2023 "אם המלחמה תימשך, לא יישאר שום דבר מישראל": זה שר החוץ החדש של איראן, באתר מעריב אונליין, 20 במאי 2024
גאטי (פירושונים)

האם התכוונתם ל... גאטי – ציקלון טרופי אישים: אדן גאטי – פוליטיקאי יהודי-הונגרי אוסקר גאטי – שחקן יהודי-הונגרי דניאלה גאטי – מנצח איטלקי הוגו גאטי – כדורגלן ארגנטינאי יוז'ף גאטי – שחקן תיאטרון וקולנוע יהודי-הונגרי פדריקו גאטי – כדורגלן איטלקי גטי
דיוויזיית הלנדווהר הראשונה (האימפריה הגרמנית)

דיוויזיית הלנדווהר הראשונה (בגרמנית: 1. Landwehr-Division) הייתה דיוויזיה של הצבא הגרמני הקיסרי במלחמת העולם הראשונה. הדיוויזיה הוקמה עם גיוס הצבא הגרמני באוגוסט 1914 תחת "פיקוד הלנדווהר הבכיר ה-1" (Höherer Landwehr-Kommandeur 1) ובתחילה כונתה גם "דיוויזיית הלנדווהר גולץ" על שם מפקדה. הלנדווהר הייתה הקטגוריה השלישית של הצבא הגרמני, אחרי הצבא הסדיר והמילואים. כך דיוויזיות הלנדווהר הורכבו מחיילים מבוגרים שעברו מהמילואים, ונועדו בעיקר לכיבוש ולמטלות ביטחוניות ולא ללחימה כבדה. דיוויזיית הלנדווהר הראשונה החלה את המלחמה בחזית המזרחית. בשנים 1914–1915 היא השתתפה בקרבות גומבינן, טננברג והאגמים המזוריים השני. לאחר מכן היא השתתפה במתקפת גורליצה-טרנוב. הדיוויזיה הועסקה אז בעיקר בלוחמת עמדות עד שביתת הנשק בחזית המזרחית. בתחילת 1918, היא הועברה לחזית המערבית, שם הועסקה בעיקר בלוחמת עמדות בפלנדריה ובאלזס-לורן. לאחר המלחמה חזרו חיילי הדיוויזיה לגרמניה, וב-2 בינואר 1919 פורקה הדיוויזיה. גאורג קונרד פון דר גולץ (2 באוגוסט 1914 – 3 באוקטובר 1914) ארנסט פון איינם (3 באוקטובר 1914 – 17 בדצמבר 1914) אלבנו פון יאקובי (17 בדצמבר 1914 – 2 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. 1. Landwehr-Division (Chronik 1914/1918)
דיוויזיית המילואים השלישית (האימפריה הגרמנית)

דיוויזיית המילואים השלישית (בגרמנית: 3. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועדה להוות יחידת גיבוי לדיוויזיה ה-1. כמפקדה הראשון מונה קורט פון מורגן, והיחידות בה היו פחות איכותיות מאשר בקורפוסים הסדירים. הדיוויזיה נערכה בחזית המזרחית כחלק מקורפוס המילואים ה-1 במסגרת הארמייה השמינית בפיקוד מקסימיליאן פון פריטוויץ. ב-20 באוגוסט 1914 לחמה הדיוויזיה באגף הימני של הארמייה השמינית מול צבא האימפריה הרוסית בקרב גומבינן במסגרת החזית המזרחית. בהמשך היא לחמה בקרב טננברג ובקרב האגמים המזוריים. הדיוויזיה השתתפה בקרב האגמים המזוריים השני ובקרב וילנה. במי 1917 היא הועברה לחזית המערבית, שם לחמה בקרב איפר השלישי ובמתקפת האביב הגרמנית. לאחר מכן לחמה נגד מתקפת מאה הימים של בעלות הברית, ועם סיום המלחמה פורקה הדיוויזיה. המודיעין של בעלות הברית דירג אותה כדיוויזיה ממדרגה שלישית. קורט פון מורגן (2 באוגוסט 1914 – 6 בנובמבר 1914) ריכרד קולווה (7 בנובמבר 1914 – 18 ביולי 1915) פאול ויינשנק (12 בפברואר 1916 – 1 בפברואר 1917) היינריך פון ויטינגהוף (2 בפברואר 1917 – 21 באפריל 1917) רודולף רושה (22 באפריל 1917 – 23 בנובמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. 3. Reserve-Division - Der erste Weltkrieg Histories of Two Hundred and Fifty-One Divisions of the German Army which Participated in the War (1914–1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920)
דיוויזיית הפרשים הראשונה (האימפריה הגרמנית)

דיוויזיית הפרשים הראשונה (בגרמנית: 1. Kavallerie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה ב-1919 במהלך פירוז הצבא הגרמני לאחר מלחמת העולם הראשונה. הדיוויזיה התקיימה במשך הגיוס בשל מלחמת אוסטריה–סרדיניה ב-1859, מלחמת אוסטריה–פרוסיה ב-1866, ומלחמת פרוסיה–צרפת ב-1870/1871. הדיוויזיה הוקמה באוגוסט 1914 עם פרוץ מלחמת העולם הראשונה, וכמפקדה מונה הרמן ברכט. בתחילה, זו הייתה דיוויזיית הפרשים היחידה בחזית המזרחית, שם היא הוקצתה לארמייה השמינית. הדיוויזיה לחמה בקרבות שטלופנן, גומבינן, טננברג, האגמים המזוריים הראשון והאגמים המזוריים השני. היא נשארה במזרח לאורך כל המלחמה. מ-6 בינואר 1915 עד 22 באוגוסט 1917, הייתה הדיוויזיה מעורבת בתפקידי הגנת החוף בצפון קורלנד. היא הועברה לאוקראינה במרץ 1918, שם נשארה עד 29 בינואר 1919. מ-16 בינואר 1918, היא הכילה רק חטיבה אחת של 3 רגימנטים. לאופולד פרידריך קרל אוגוסט פון רידל (14 ביוני 1859 – 25 ביולי 1859) הרמן פון אלפנסלבן (8 במאי 1866 – 16 בספטמבר 1866) יוליוס פון הרטמן (18 ביולי 1870 – 19 במאי 1871) הרמן ברכט (2 באוגוסט 1914 – 2 בספטמבר 1916) הנס פון הוידוק (3 בספטמבר 1916 – 26 בינואר 1918) אנטון פון דר שולנבורג (27 בינואר 1918 – יוני 1919) Histories of two hundred and fifty-one divisions of the German army which participated in the war (1914-1918) p. 29-32.
עקב אדום-כתף

עקב אדום-כתף ( Buteo lineatus ) הוא עוף דורס מסוג עקב בגודל בינוני. טווח הרבייה שלו משתרע על פני מזרח צפון אמריקה ולאורך חופי קליפורניה ומצפון עד צפון מזרח מרכז מקסיקו. הוא תושב קבע ברוב אזורי תפוצתו, אם כי ציפורים צפוניות נודדות, בעיקר למרכז מקסיקו . זכר ממין זה באורך שבין 38 ל-58 ס"מ ומשקל ממוצע של 550 גרם. הנקבות מעט גדולות יותר, ואורכן נע בין 47 ל-61 ס"מ ומשקל ממוצע של 700 גרם. מוטת הכנפיים יכולה לנוע בין 90 ל-127 ס"מ. לעופות בוגרים יש ראש חום, חזה אדמדם ובטן חיוורת עם פסים אדמדמים. זנבותיהם, הארוכים למדי ביחס לעופות אחרים מסוג עקב, מסומנים בסורגים לבנים צרים. ה"כתפיים" האדומות נראות כאשר הציפורים יושבות. חלקם העליון של הנצים האלה כהים עם כתמים חיוורים ויש להם רגליים צהובות ארוכות. ציפורים מערביות עשויות להיראות אדומות יותר, בעוד שציפורים מזרחיות (באזור פלורידה) בדרך כלל חיוורות יותר. קל להתבלבל בין מין זה ובין עקב אדום-זנב. עקב אדום-זנב גדול ומסורבל יותר, עם כנפיים רחבות בגודל אחיד יותר, הוא חיוור יותר בחזה התחתון, ועם זנב אדמדם הנראה לעיתים קרובות. עקב אדום-זנב מדיה וקבצים בנושא עקב אדום-כתף בוויקישיתוף עקב אדום-כתף, באתר ITIS (באנגלית) עקב אדום-כתף, באתר NCBI (באנגלית) עקב אדום-כתף, באתר Animal Diversity Web (באנגלית) עקב אדום-כתף, בבסיס הנתונים ARKive (באנגלית) עקב אדום-כתף, באתר Internet Bird Collection (באנגלית) עקב אדום-כתף, באתר GBIF (באנגלית) עקב אדום-כתף באתר הרשימה האדומה של IUCN
כספית רועמת

כספית רועמת (באנגלית: Mercury(II) fulminate), היא חומר נפץ ראשוני מבוסס כספית, הרגיש מאוד לחיכוך, חום והלם, ומשמש בעיקר כטריגר לחומרי נפץ אחרים בכובעי הקשה (אנ') ובנפצים. למרות שהנוסחה הכימית של הכספית הרועמת זהה לזו של כספית ציאנט (אנ'), הסידור האטומי שלהם שונה, שכן בכספית ציאנט האניונים הציאנטים והפולמינים הם איזומרים. כספית רועמת שימשה לראשונה כקומפוזיציה של כובעי נחושת קטנים החל משנות ה-20 של המאה ה-19, עד מהרה היא החליפה את אבני הצור כאמצעי להצתת אבק השרפה בכלי ירייה טועני לוע (אנ'). הכספית הרועמת הייתה לאמצעי הנפץ המעשי היחיד לירי קליעים עד תחילת המאה ה-20. מאוחר יותר, במהלך רוב שנות המאה ה-20, נעשה שימוש נרחב בכספית רועמת בפריימרים לתחמושת רובה ואקדח עצמאי. לכספית רועמת יש יתרון מובהק על פני אשלגן כלורט (אנ'), בכך שהיא לא קורוזית, אך ידוע שהיא נחלשת עם הזמן, על ידי פירוק ליסודות המרכיבים אותה. הכספית המופחתת שנוצרת, יוצרת אמלגמים עם פליז מחסנית, ומחלישה אותה גם כן. כיום, כספית רועמת הוחלפה בפריימרים בחומרים כימיים יעילים יותר. אלה אינם קורוזיים, פחות רעילים, ויציבים יותר לאורך זמן. הם כוללים עופרת אזיד (אנ'), עופרת סטיפנאט (אנ') ונגזרות של טטרזן (אנ'). בנוסף, אף אחת מהתרכובות הללו לא דורשת כספית לייצור, שאספקתה עשויה להיות בלתי יציבה בזמן מלחמה. הכנת כספית רועמת נעשית על ידי המסת כספית בחומצה חנקתית והוספת אתנול לתמיסה. התמיסה הוכנה לראשונה על ידי אדוארד צ'ארלס הווארד בשנת 1800. המבנה הגבישי של התוצר נקבע רק בשנת 2007. ניתן להכין כסף רועם (אנ') בצורה דומה, אך מלח זה אינו יציב יותר מכספית רועמת, והוא עלול להתפוצץ אפילו מתחת למים, וגם אי אפשר לצוברו בכמויות גדולות מאחר שהוא מתפוצץ תחת משקלו. הפירוק התרמי של הכספית הרועמת מתחיל בטמפרטורות נמוכות כמו 100 מעלות צלזיוס, והוא ממשיך בקצב גבוה בהרבה עם עליית הטמפרטורה. תגובה אפשרית לפירוק כספית רועמת מניבה פחמן דו-חמצני, חנקן, ושילוב של מלחי כספית יציבים יחסית. 4 Hg(CNO) 2 → 2 CO 2 + N 2 + HgO + 3 Hg(OCN)CN Hg(CNO) 2 → 2 CO + N 2 + Hg Hg(CNO) 2 ← :Hg(OCN) 2 (ציאנט (אנ') או ואיזוציאנט (אנ')) 2 Hg(CNO) 2 → 2 CO 2 + N 2 + Hg + Hg(CN) 2 (כספית ציאניד (אנ')) באחד מפרקי סדרת הטלוויזיה שובר שורות, וולטר ווייט משתמש בכספית רועמת "עם קצת תיקון כימי", כדי ליצור פיצוץ במשרדו של מלך המית', טוקו סלמנקה, כטקטיקת הפחדה. דיוק תיאור החומר והשפעותיו מוטל בספק. הגבישים עצמם, כפי שמוצג, גדולים מכדי לשרוד טיפול מבלי להתפוצץ, וכאשר וולט זורק קריסטל על הקרקע, הפיצוץ שנוצר הורס את המשרד אך מותיר את הדיירים ללא פגע. מדיה וקבצים בנושא כספית רועמת בוויקישיתוף On a new fulminating mercury Thermal decomposition and detonation of mercury fulminate Breaking Bad IV – can a little crystal blow up a room?
דיוויזיית הפרשים השנייה (האימפריה הגרמנית)

דיוויזיית הפרשים השנייה (בגרמנית: 2. Kavallerie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה ב-1919 במהלך פירוז הצבא הגרמני לאחר מלחמת העולם הראשונה. הדיוויזיה התקיימה במשך הגיוס בשל מלחמת אוסטריה–סרדיניה ב-1859, מלחמת אוסטריה–פרוסיה ב-1866, ומלחמת פרוסיה–צרפת ב-1870/1871. הדיוויזיה הוקמה באוגוסט 1914 עם פרוץ מלחמת העולם הראשונה, וכמפקדה מונה פרידריך פון קראנה. הדיוויזיה הוקצתה בתחילה לקורפוס הפרשים השני, ולחמה עמו בחזית המערבית כחלק מהארמייה השנייה במהלך כיבוש בלגיה וקרבות מונס, לה קאטו ואיפר הראשון. בנובמבר 1914 הועברה הדיוויזיה לחזית המזרחית. היא נשארה שם עד סוף 1916, אז הועברה מערבה כדי להבטיח את הגבול הבלגי-הולנדי והוחזרה לחזית המזרחית באמצע ספטמבר 1917. כאן היא גם נפרסה לאחר שלום ברסט-ליטובסק והשתתפה בלחימה לתמיכה באוקראינה. פינוי השטחים הכבושים שם הושלם רק לאחר תום המלחמה במרץ 1919, וביוני 1919 פורקה הדיוויזיה. קרל פון דר גולץ (14 ביוני 1859 – 18 בנובמבר 1859) בנו הנס פון ויהרן (8 במאי 1866 – 16 בספטמבר 1866) וילהלם פון שטולברג-ורניגרודה (18 ביולי 1870 – 22 במאי 1871) פרידריך פון קראנה (2 באוגוסט 1914 – 15 בספטמבר 1914) גיאורג תומב פון נויבורג (15 בספטמבר 1914 – 30 באוגוסט 1916) גינטר פון אצל (31 באוגוסט 1916 – 10 במאי 1917) קרל לאופולד פון דר גולץ (11 במאי 1917 – יוני 1919) Histories of two hundred and fifty-one divisions of the German army which participated in the war (1914-1918) p. 29-32.
עונת 2024/2025 בליגת העל הרוסית בכדורגל

עונת 2024/2025 בליגת העל הרוסית בכדורגל (ברוסית: РПЛ 2024/2025, מוצגת גם בשם Мир-РПЛ בשל חסות מסחרית) היא העונה ה-33 ברציפות של הליגה הבכירה במערך הליגות בכדורגל ברוסיה. נותנת החסות — חברת האשראי Mir. גם בעונה זו משתתפות 16 קבוצות. ארבע ממוסקבה ואחת מכל עיר מן הערים הבאות: אורנבורג, וורונז', גרוזני, קאזאן, טוליאטי, קרסנודאר, רוסטוב על הדון, סמרה, סנקט פטרבורג, חימקי, ניז'ני נובגורוד ומחצ'קלה. בתום העונה החולפת: סוצ'י סיימה במקום ה-16 וירדה לליגה 1, אחרי 5 עונות בליגה הבכירה. בלטיקה קלינינגרד ירדה לליגה הראשונה אחרי עונה אחת בלבד, כשסיימה במקום 15. אוראל ירדה לליגה הראשונה אחרי 11 עונות רצופות בליגה הבכירה, היא סיימה במקום 14 והודחה במפתיע במשחקי מבחן. לליגה עלו 3 קבוצות חדשות, שתיים מהן מעולם לא שיחקו בליגת העל: אקרון טוליאטי ודינמו מחצ'קלה, כשאקרון העפילה אחרי שגברה על אורל במשחקי מבחן ודינמו העפילה מהמקום השני בליגה הראשונה. חימקי חזרה לליגת העל אחרי עונה אחת בליגה הראשונה, כשסיימה במקום הראשון בליגה הראשונה. במהלך העונה נשבר שיא צופים שלילי בתולדות הליגה, של 291 איש בלבד שצפו במשחק שהתקיים בארנה חימקי בין חימקי לאורנבורג, ב־22 בספטמבר 2024, במחזור 9. משחק הסופר קאפ הרוסי 2024 הפגיש בין אלופת רוסיה 2023/2024 זניט סנקט פטרבורג וסגנית האלופה קרסנודאר, מאחר שזניט היא גם מחזיקת הגביע הרוסי בכדורגל בקיץ 2024. לראשונה אירח את הטורניר אצטדיון וולגוגרד ארנה, שנבנה עבור מונדיאל 2018. זניט ניצחה במשחק רב שערים והשיגה תואר חמישי רצוף ותשיעי בסך הכל. אתר האינטרנט הרשמי של עונת 2024/2025 בליגת העל הרוסית בכדורגל The “Inter” legend will become the new head coach of “Spartak” Moscow
יהונתן רום

יהונתן רום (נולד ב-30 באפריל 2001) הוא שחיין ישראלי, פעמיים ברציפות אלוף ישראל (2022 ו-2023) במשחה ל-200 מטר חזה. רום נולד בחיפה וגדל בקריית ביאליק, בנם של לודמילה, אחות בבית חולים כרמל וויטלי הנדסאי מחשבים, שעלו לישראל מברית המועצות בשנות ה-90. לרום אח בכור, דניס ואחות צעירה אליס. הוא התאמן בקבוצת מכבי קריית ביאליק בהדרכתה של לודמילה זליצ'ונוב מגיל 15 ועד גיל 18 ובהמשך עבר להתאמן בקבוצת מכבי חיפה בהדרכתם של חנן שטרלינג, יהונתן קופלב וניל מזרחי. הוא למד שנתיים מדעי המחשב בקולג' של אוניברסיטת גרנד קניון בפיניקס, אריזונה (Grand Canyon University - GCU) ומספטמבר 2024 יחל ללמוד באוניברסיטת קנטקי. באליפות ישראל שנערכה בווינגייט ביוני 2021 הוא זכה בשתי מדליות, כסף וארד. מדליית כסף במשחה ל-200 מטר חזה בשיא אישי חדש של 2:15.10 דקות, אחרי חברו לקבוצה רון פולונסקי (2:12.49 דקות) ולפני דניאל יוסיפוב מהפועל אולימפ נתניה (2:19.12 דקות) ומדליית ארד במשחה ל-400 מטר מעורב אישי בתוצאה של 4:33.37 דקות, אחרי רון פולונסקי (4:20.65 דקות) ואיתן בן שטרית מירושלים רבתי (4:25.94 דקות). נוסף לכך, הוא סיים במקום חמישי במשחה ל-100 מטר חזה בתוצאה של 1:03.05 דקות ובמקום שישי במשחה ל-200 מטר מעורב אישי בתוצאה של 2:08.26 דקות. באליפות ישראל שנערכה בווינגייט ביולי 2022 הוא זכה ב-3 מדליות, 1 זהב ו-2 ארד. מדליית זהב במשחה ל-200 מטר חזה בשיא אישי חדש של 2:13.61 דקות, לפני דניאל יוסיפוב (2:15.24 דקות) ויהונתן יצחקי ממכבי כפר המכביה (2:19.28 דקות) ומדליות ארד במשחה ל-50 מטר חזה בשיא אישי חדש של 28.82 שניות, אחרי רון פולונסקי (28.08 שניות) וכריסטיאן פיצ'וגין מירושלים רבתי (28.35 שניות) ובמשחה ל-100 מטר חזה בשיא אישי חדש של 1:02.69 דקות, אחרי רון פולונסקי (1:01.42 דקות) וכריסטיאן פיצ'וגין (1:02.47 דקות). נוסף לכך, הוא סיים במקום שביעי במשחה ל-200 מטר מעורב אישי בתוצאה של 2:07.45 דקות. באליפות ישראל שנערכה בווינגייט ביוני 2023 הוא זכה במדליית זהב במשחה ל-200 מטר חזה בתוצאה של 2:13.70 דקות, לפני רון פולונסקי (2:14.30 דקות) ויהונתן יצחקי (2:14.76 דקות) ובכך הגן על תוארו. נוסף לכך, הוא סיים במקום חמישי במשחה ל-100 מטר חזה בתוצאה של 1:03.22 דקות ובמקום שישי במשחה -ל50 מטר חזה בתוצאה של 28.95 שניות. בתחרות גביע האביב שנערכה בווינגייט במאי 2024 הוא קבע שני שיאים אישיים במשחה ל-50 מטר חזה בתוצאה של 28.49 שניות ובמשחה ל-100 מטר חזה בתוצאה של 1:02.52 דקות. 50 מטר חזה: 28.49 שניות (2024) 100 מטר חזה: 1:02.52 דקות (2024) 200 מטר חזה: 2:13.61 דקות (2022) יהונתן רום, באתר Swimrankings
גוגל טוק

גוגל טוק (באנגלית: Google Talk, ובקיצור Gtalk) הייתה תוכנת מסרים מיידיים מבית היוצר של חברת גוגל. התוכנה אפשרה לדבר ב־VoIP, לשלוח הודעות טקסט, להעביר מסמכים ותמונות, להשאיר הודעות קוליות ואפשרויות נוספות. גרסת הבטא של התוכנה הושקה בתאריך 24 באוגוסט 2005. בדצמבר 2005 הוגשה תביעה נגד גוגל על כך ששירות google talk - מפר פטנט. גוגל טוק פעלה רק על מערכת ההפעלה חלונות אבל לאחר שהושק ה-Google Talk gadget היה אפשר להשתמש בגוגל טוק בכל מערכת הפעלה עם דפדפן אינטרנט. גוגל טוק הייתה פתוחה לשימוש בחינם וללא פרסומות לבעלי חשבון גוגל. ב-16 במאי 2013 גוגל טוק אוחד אל תוך שירות גוגל פלוס hangouts. ב-26 ביוני 2017 הוחלפה רשמית התוכנה לתוכנת hangouts. ב-5 ביולי 2017 הפסיקה להתמך גם באמצעות מכשירי אנדרואיד בגרסה 2.2. אפשרות שליחת מסרים. אפשרות שליחת מסרים מג'ימייל לגוגל טוק. אפשרות להעביר מסמכים ותמונות. אפשרות לדבר ב־VOIP. אפשרות השארת הודעות קוליות. אפשרות לקבל התראות כשמקבלים דוא"ל. לדבר עם מספר אנשים יחד. Google Hangouts מדיה וקבצים בנושא גוגל טוק בוויקישיתוף אתר האינטרנט הרשמי של גוגל טוק רוני שני, המומלצים: תוכנות מסרים מידיים, באתר ynet, 21 באוגוסט 2006 דרור פויר, ‏גוגל טוק, מעט מדי ומאוחר מדי, באתר גלובס, 29 באוגוסט 2005 שחר סמוחה, Google Talk: יותר משיש בה - אין בה, באתר הארץ, 26 באוגוסט 2005 רועי ברגמן, ‏גוגל פותחת גזרה חדשה מול הגדולות: השיקה תוכנת מסרים מיידים, באתר גלובס, 24 באוגוסט 2005 מיכל רמתי, השמועה נכונה: גוגל העלתה היום לאינטרנט את שירות Google Talk - תוכנת המסרים המיידיים החדשה שלה, באתר TheMarker‏, 24 באוגוסט 2005 רויטרס, תביעה נגד גוגל: שירות המסרים המיידיים של החברה - google talk - מפר פטנט, באתר הארץ, 30 בדצמבר 2005 רועי גולדנברג, ‏תחרות מול Whatsapp: גוגל תאחד את כל שירותי השיחות, באתר גלובס, 19 במרץ 2013 גלי פיאלקוב, ‏גוגל סוגרת את שירות Google Talk ומספר מעבדות Gmail, באתר "אנשים ומחשבים", 26 במרץ 2017
וישניווקה (ליקר)

וישניווקה (בפולנית: Wiśniówka) הוא סוג של נאלבקה (ליקר פולני מתוק), שנעשה על ידי השרייה של דובדבנים חמוצים בוודקה או כוהל נייטרלי. ניתן לרכוש אותו מוכן, או להכין אותו בבית רק באמצעות דובדבנים חמוצים, סוכר ואלכוהול. זהו אחד מסוגי הנאלבקה הנפוצים והפופולריים ביותר, המיוצרים בדרך כלל בסוף הקיץ. בדרך כלל, אחוז האלכוהול במשקה נע בין 30% ל-50%. מקור השם וישניווקה במילה ווישניה (Wiśnia) - דובדבן בפולנית וברוב השפות הסלאביות. למיכל מלא בפירות דובדבנים חמוצים, יוצקים וודקה או כוהל נייטרלי, ומשאירים למשך 10-12 ימים. ואז את הנוזל שהתקבל מפרידים ושומרים בכלי נפרד. שוב ממלאים את הדובדבנים בוודקה או כוהל נייטרלי לתקופה מעט ארוכה יותר, כשבועיים. לאחר מכן חזורים על השלבים בפעם השלישית לתקופה עד חודשיים. מערבבים את הנוזלים משלושת השלבים ביחד. וישניאק (בפולנית: Wiśniak) הוא משקה דובדבנים אלכוהולי אוקראיני ופולני עתיק. וישניאק, בדרך כלל, משקה סמיך (דומה לסירופ), בעל צבע של אודם (אדום כהה מאוד עד ארגמן), בעל מרירות קלה. לצורך הכנת וישניאק משתמשים במוצרים טבעיים בלבד ולא משתמשים באלכוהול ממקור חיצוני (זה אחד ההבדלים העיקרים מ"וישניווקה"). בדרך כלל, אחוז האלכוהול יותר נמוך מ"וישניווקה" ונע בין 12% ל-25%. מקור השם וישניאק, כמו השם וישניווקה, גם ממילה ווישניה (Wiśnia) - דובדבן בפולנית וברוב השפות הסלאביות. ניתן להכין וישניאק ממיץ מותסס של דובדבנים בשלים וסוכר. בדרך כלל לוקחים צנצנת דובדבנים חמוצים (לא דובדבנים מתוקים (גודגדנים)) גדולה, מוסיפים סוכר בשיעור של 400-500 גרם סוכר לק"ג דובדבנים, לא מערבבים וסוגרים בבד גאזה. את הצנצנת מניחים בשמש לשישה שבועות, עד שתהליך התסיסה תסתיים. אחרי התקופה הזאת ניתן ניתן לצרוך את המשקה מיד או לבקבק אותו ולהניח לפרק זמן נוסף במקום קריר וחשוך. בישראל מיוצר ליקר וישניאק על ידי יקב בנימינה ויקבי ברקן תחת מותג שטוק. בשם ליקר דובדבנים מיוצר המשקה על ידי יקב לביא, יקב גוש עציון ויקב עמיעד. יקב הר אודם מיצר את המשקה תחת שם שֵׁכָר דודבנים. בעבר גם יקבי כרמל ייצרו ליקר וישניאק. Make your own delicious Wisniowka or Wisniak, סרטון באתר יוטיוב Wisniak (Polish Cherry Cordial Liqueur) Polish cherry brandy (Wisniak) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
שאלאמון קליין

שאלאמון קליין (בהונגרית: Klein Salamon;‏ מישקולץ, 26 בספטמבר 1845 – בודפשט, 12 באפריל 1937) היה דוקטור לרפואה (MD) יהודי-הונגרי, רופא עיניים. פרופסור באוניברסיטת וינה. שאלאמון (שלמה) קליין נולד במשפחה יהודית כבנם של שמואל קליין ושל צציליה פרידמן. הוא למד רפואה באוניברסיטת וינה. בשנת 1870 הוסמך כדוקטור לרפואה. משנת 1875 עבד כרופא עיניים בווינה, שם היה רופא המשנה במחלקת העיניים של פרופסור יגר במשך מספר שנים (1872–1875). לאחר מכן עבד כעוזרו של לודוויג מאוטנר (אנ') (1840–1894) בפוליקליניקה שלו. ב-1883 הוא הוסמך כמרצה בכיר (חיצוני, לא חלק מהסגל) באוניברסיטת וינה וגם עסק בפרקטיקה פרטית בבאדן בחודשי הקיץ. בשנת 1902 קיבל את התואר פרופסור חבר. ב-1914 מונה לפרופסור באוניברסיטת וינה. הוא התפטר מהפרקטיקה בבית החולים ב-1924. מאמריו נמצאים בעבודותיהם של רופאים וחוקרי טבע הונגריים, מאמרים אחרים שלו פורסמו בעיקר בארכיון גראפה (Graefe Archiv) בכתב העת רפואת וינה (Wiener medicin) מאמריו הופיעו גם ב-Presse הוא היה שותף מערכת של ה-Real-Encyclopädia של Eulenburg קברו נמצא בבית הקברות היהודי ברחוב קוזמה . Der Augenspiegel und seine Anwendung bei der praktischen Medizin (1876) Augenspiegel-Studien bei Geisteskranken ( וינה, 1877) Habilitationsarbeit über Retinis paralytica Lehrbuch der Augenheilkunde ( וינה, 1879; מהדורה שנייה: וינה, 1881) Das Auge und seine Diätetik (1882) Grundriß der Augenheilkunde ( וינה, 1886) Die mechanische Behandlung der Augenkrankheiten, בתוך: Anton Bum, Handbuch der Massage (1896) Die syphilitischen Augenkrankheiten, בתוך: J. Neumann, Syphilis, In: Spezielle Pathologie und Therapie, herausgegeben von Hermann Nothnagel, Band 23, (1896), S. 653 ff., 2. השגחה (1899) Beziehungen zwischen Augenkrankheiten und Balneotherapie (1900) Klinische Beiträge zur Lehre von der Strömungsrichtung und Resorption des Vorderkammerinhaltes (1913) יוז'ף סיניאי: חייהם ויצירותיהם של סופרים הונגרים. בודפשט, 1891-1914. Gulyás Pál https://mandadb.hu/dokumentum/330539/magyar_irok_elete_es_munkai_16_kotet.pdf לקסיקון יהודי הונגרי. 1929. עורך פטר אויווארי. גישה מקוונת ביוגרפיה שאלאמון קליין (בגרמנית) הוויקיפדיה של וינה (בגרמנית) אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001 דוברוסי–אסני–זחוצקי: לקסיקון ביוגרפי של מישקולץ; לזכרו, קרן הארכיונים של מחוז BAZ–Miskolc County מישקולץ, 2008 שאלאמון קליין, באתר "Find a Grave" (באנגלית) Halálesete bejegyezve a Bp. V. ker. állami halotti akv. 139/1937. folyószám alatt. Find a grave